Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: a hadigondozásról szóló 1994. évi XLV. törvény alapján megállapított egyösszegű térítést a Nyugdíjfolyósító Igazgatóság
Paragraph Index: 675

a hadigondozásról szóló 1994. évi XLV. törvény alapján megállapított egyösszegű térítést a Nyugdíjfolyósító Igazgatóság részére nem utalta ki. Kéked község jegyzője, állítása szerint, a térítésről hozott határozatát már korábban megküldte a 1999/79/II. szám Nyugdíjfolyósító Igazgatósághoz. A Nyugdíjfolyósító Igazgatóság tájékoztatása alapján az egyösszegű térítés tárgyában született határozat az Igazgatósághoz nem érkezett meg, így a kifizetést nem tudták teljesíteni. Az országgyűlési biztos általános helyettese megkeresését követően a jegyző újra postázta a határozatot, melynek alapján a Nyugdíjfolyósító Igazgatóság a kifizetést teljesítette. A jogerős határozatban megállapított egyösszegű térítést a panaszos csak másfél év elteltével kapta kézhez. Az országgyűlési biztos általános helyettese megállapította, hogy a jogállamiság elvéből fakadó jogbiztonság követelményével, valamint a szociális biztonsághoz való joggal összefüggésben visszásságot okozott, hogy a jogerős határozatot nem hajtották végre. A visszásság az egyösszegű térítés átutalásával megszűnt, így a konkrét esetben az országgyűlési biztos általános helyettese nem tett ajánlást, felhívta azonban a jegyző figyelmét arra, hogy a jövőben kísérje figyelemmel határozatainak végrehajtását. OBH 5622/1996. Az Alkotmány 70/A. §-ában meghatározott hátrányos megkülönböztetés tilalmával összefüggésben, tekintettel a 70/E. §-ban meghatározott szociális biztonsághoz való jogra, visszássághoz vezet az a megkülönböztetés, amely ésszerű indok nélkül zárja ki a közlekedési kedvezmények köréből azokat az idős állampolgárokat, akiknek mindennapi élete szükségessé teszi komp vagy hajó gyakori igénybevételét. Teljes szöveg: 70/A. § OBH 6301/1996. Az Alkotmány 2. § (1) bekezdésében deklarált jogállamiságból fakadó jogbiztonság követelményével összefüggésben, tekintettel a 70/E. §-ban meghatározott szociális biztonsághoz való jogra,

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes